Copil de 4 ani, izbit mortal de o maşină, în Satu Mare: micuţul traversa strada, pe bicicletă. Şoferul de 35 de ani băuse înainte să urce la volan
Un copil de patru ani a murit într-un accident rutier produs sâmbătă pe un drum din judeţul Satu Mare. Primele date arată că micuţul a încercat să traverseze strada în timp ce se afla pe bicicletă. Poliţiştii au constatat că şoferul avea alcoolemie de 0,03 mg/l alcool pur în aerul expirat.
- Fenomenul televiziunii în România: Chefi la cuțite. Noua generație. Din 18 Martie, Luni, Marți și Miercuri 20:30 pe Antena 1 și AntenaPLAY. Hai la masă, România!
- Formula 1: Marele Premiu al Arabiei Saudite este acum LIVE în AntenaPLAY. Max Verstappen, marele favorit, în pole position
Un copil de 4 ani, aflat pe bicicletă, a murit după ce a fost accidentat, sâmbătă, de un șofer beat. Accidentul a avut loc sâmbătă, în jurul orei 11.50, pe drumul judeţean 108 L, în localitatea Mădăraş din judeţul Satu Mare.
Copilul de 4 ani, lovit mortal de maşina condusă de un şofer băut
"În urma verificărilor efectuate, poliţiştii au constatat faptul că un conducător auto de 35 de ani, din judeţul Maramureş, ar fi accidentat mortal un minor de 4 ani, care s-ar fi aflat în traversarea drumului public, pe bicicletă. Conducătorul auto a fost testat cu aparatul etilotest, fiind indicată o concentraţie de 0,03 mg/l alcool pur în aerul expirat", informează oficialii Poliţiei judeţene Satu Mare.
În urma accidentului poliţiştii au deschis un dosar care vizează comiterea infracţiunii ucidere din culpă.